Министрлік лицензиясы қайтарылған ЖОО студенттеріне қандай жағдай жасалатынын түсіндірді
DATE: 20:47, 08 Сәуір 2021 | GMT +5
TITLE: Министрлік лицензиясы қайтарылған ЖОО студенттеріне қандай жағдай жасалатынын түсіндірді
URL: https://kaz.inform.kz/news/ministrlik-licenziyasy-kaytarylgan-zhoo-studentterine-kanday-zhagday-zhasalatynyn-tusindirdi_a3774071/
META: DATE: 20:47, 08 Сәуір 2021 | GMT +5
TOTAL WORDS: 144
AUTHOR(S):
TEXT: «Егер жоода белгілі бір бағыт бойынша сапалы білім беру үшін жеткілікті ресурстары, материалдық-техникалық базасы, оқытушылары болмаса, онда ол студенттерді оқыта алмайды. Мұндай жағдайларда біз бірден бас лицензияны емес, белгілі бір дайындық бағыты бойынша лицензияны қайтарып аламыз. Мысал ретінде болашақ мұғалімдерді даярлау бойынша айтуға болады. Егер бір жыл бұрын елімізде 86 жоғары оқу орны педагог даярлаған болса, бүгінгі таңда олардың саны 60-қа дейін қысқарды», – деді Білім және ғылым министрі Асхат Аймағамбетов. Сонымен қатар, ЖОО толық жабылған жағдайда, онда оқыған студенттер басқа оқу орындарына ауыстырылады. Бұл ретте олардың гранттары мен стипендиялары сақталады. Ақылы негізде оқыған студенттер үшін ауысып барған жоода оқу құны да бұрынғы деңгейде қалады. «Грантта оқығандардың гранттары сақталады. Ақылы негізде оқығандар оқу ақысын бұрынғы деңгейде төлейді, кейбір жоолар тіпті оқу құнын төмендетті. Олар өздерінің білім беру траекториясы, білім беру бағдарламасы бойынша оқуын жалғастырып жатыр. Бұл жұмыстардың барлығы тиісті түрде жүргізіледі», – деді министр
